**Презентација на проектни идеи за развој на прекуграничниот регион во рамките на ИНТЕРРЕГ ИПА програмата за прекугранична соработка меѓу Република Бугарија и Република Северна Македонија 2021-2027 година**

Почитувани партнери,

Во следните седум години Европската Унија ќе го прошири финансирањето на проекти кои доаѓаат од локалните заедници. Овој територијален пристап, познат како „одоздола нагоре“, е длабоко вграден во програмата за прекугранична соработка меѓу Република Бугарија и Република Северна Македонија 2021-2027 година, каде што половина од буџетот се насочува за вакви проекти.

Нивната имплементација на програмата ќе се заснова на Интегрирана територијална стратегија (ИТС) на регионот на прекугранична соработка.

Стратегијата има за цел да ги поддржи идеите на локалните претприемачи, институции и организации за интегриран развој на територијата, земајќи ги предвид заедничките предизвици со кои се соочуваат двете страни на границата.

Поддршката за ИТС се концентрира на две цели:

(1) Зголемување на конкурентноста и подобрување на деловното опкружување и (2) Надминување на сезонската туристичка индустрија.

Многу важен аспект од имплементацијата на ИТС е потребата да се изгради силна врска помеѓу финансираните проекти и целите на стратегијата.

Во таа насока, ве повикуваме вас и вашите членови да презентирате проектни идеи и решенија за кои верувате дека можат да го трансформираат прекуграничниот регион во посакувано место за живот и инвестиции.

Кога ќе ја претставувате вашата идеја, треба да ги земете предвид следните фактори:

- Поднесувањето на проектна идеја во оваа фаза не гарантира зелено светло за финансирање;

- Крајниот рок за потпишување на договори во рамки на програмата е 31 Декември 2027 година.

- Индикативниот вкупен буџет на ИТС е 13,7 милиони евра, поделен во следните две тематски области:

Развој на конкурентноста во прекуграничната област (технолошка модернизација, ажурирање на знаењата и вештините (зелена и дигитална транзиција), развој и реализација на производи) – 20% од буџетскиот удел на ИТС;

Развој на туристичка индустрија во прекуграничната област (мобилност, поврзување, инфраструктура од мал обем, нови или подобрување на постоечки туристички производи во текот на целата година). Стратегијата не поставува ограничувања во подсекторот за туризам) – 80% од буџетскиот удел на ИТС.

Критична компонента на вашата проектна идеја е потребата таа да биде изградена на широко партнерство со локалните организации од која било страна на границата со јасен акцент на мерливи прекугранични придобивки и ефекти.

Поднесените проектни идеи ќе се користат како основа за поставување на листа на операции (тематски групирани проектни идеи) кои ќе ја поткрепат имплементацијата на ИТС.

Ова се критериумите според кои добиените проектни идеи тематски ќе се анализираат/групираат во операции:

- Прекуграничен ефект на проектната идеја, постигнат како резултат на широко и мултисекторско партнерство;

- Јасни врски на проектната идеја со целите и мерките поставени во Стратегијата;

- Кореспонденција помеѓу потребните ресурси и временската и буџетската рамка на Стратегијата

За остварување на целите на оваа кампања, ќе бидат организирани работилници во секој од програмските региони каде што заинтересираните претпријатија, организации и сите видови институции ќе можат да земат учество и да добијат одговори на сите прашања што може да ги имаат во врска со актуелната кампања за прибирање проектни идеи.

Собирањето на сите чинители од прекуграничниот регион на едно место може да поттикне и овозможи силна мотивација и инспирација за формирање активна заедница која навистина прави разлика во прекуграничниот регион.

Учеството на работилниците треба да биде потврдено. Секоја работилница се очекува да трае околу 2 часа.

Работилниците во Република Бугарија ќе се одржат онлаин, на 17 и 18 Ноември 2021 година, со почеток во 15:00 часот, а домаќин ќе биде Националниот центар за регионален развој.

Работилниците во Република Северна Македонија ќе се одржат онлаин, на 22, 24 и 25 Ноември 2021 година, со почеток во 13:00 часот, а домаќини ќе бидат Министерството за локална самоуправа и Заедничкиот технички секретаријат - ИПА БГ-МК - Антена Струмица.

Учесниците кои сакаат да се приклучат на онлаин работилниците во Бугарија треба да испратат е-пошта на office@ncrdhp.bg најдоцна 2 дена пред состанокот и ќе добијат Webex врска за работилницата.

Учесниците кои сакаат да учествуваат на работилниците на територијата на Република Северна Македонија треба да испратат е-пошта на Consultations\_ITS21@hotmail.com, најдоцна 2 дена пред закажаниот состанок.

Ве молиме, накратко презентирајте ја вашата проектна идеја со одговор на четири кратки прашања, со кликање на следниот линк: <https://docs.google.com/forms/d/e/1FAIpQLSd1S9v-o5RE2ZWGxVPkFxx0IhDnu2FoecVIKDB3Sgxo1xE6tA/viewform> . Крајниот рок за достава на прашалникот е 10 Декември 2021 година.

Со нетрпение очекуваме да го видиме нашиот прекуграничен регион како соработува и цути!

Со почит,

Управувачки и Национален орган на програмата ИНТЕРРЕГ ИПА ПГС меѓу Република Бугарија и Република Северна Македонија 2021-2027 година